Vermiste tiener dood gevind; man vasArgieffoto ŉ 28-jarige man het Woensdag in Mayflower se periodieke hof in Mpumalanga verskyn in verband met die moord op 15-jarige meisie. Brig. Leonard Hlathi, woordvoerder van die polisie, het gesê Tebogo Skhosana is in hegtenis geneem nadat die meisie se liggaam Sondag in ŉ rivier gevind is. “Die meisie is op 23 Februarie die laaste keer lewend gesien terwyl sy saam met [Skhosana] was. Die meisie se ma het haar op 26 Februarie as vermis by die polisie aangemeld. Op 4 Maart is ŉ meisie se kaal liggaam, vermoedelik dié van die vermiste tiener, gevind waar dit in ŉ rivier gedryf het,” het Hlathi gesê. “Die verdagte is in hegtenis geneem en het die misdaadtoneel aan die polisie uitgewys. Die slagoffer se klere is ook gevind.” Hlathi het gesê die saak teen Skhosana is uitgestel tot 19 Maart wanneer hy na verwagting om borgtog sal aansoek doen. Hy bly in aanhouding tot dan.